ASIANAJAJA TUO ESIIN TODISTEET KUOLEMANJÄLKEISESTÄ ELÄMÄSTÄ

Kuolemanjälkeisestä elämästä on täysin kiistatta olemassa tieteellisiä todisteita. Kirjassaan,  A LAWYER PRESENTS THE CASE FOR THE AFTERLIFE, asianajaja Victor Zammit esittää todistusaineistoa 23:sta aihepiiristä. Hän osoittaa, että kuolemanjälkeisen elämän olemassaolo voidaan todistaa "aukottoman vedenpitävästi". Kirja on luettavissa hänen kotisivullaan www.victorzammit.com.

Kirja ei ole uskonnollinen. Tekstin tarkoituksena ei ole käännyttää lukijaa eikä yrittää muuttaa kenenkään henkilökohtaisia uskomuksia. Lukijaa pyydetään lähinnä arvioimaan hänelle esitettyä tieteellistä aineistoa. 

Tri Victor Zammit toteaa, että hänen esittämänsä todisteaineisto hyväksyttäisiin korkeinta oikeutta myöten missä tahansa sivistysvaltiossa. Yksityiskohtaiset todisteet käsittelevät mm. seuraavia aiheita: 

Elektroninen ääni-ilmiö (EVP), instrumentaalinen transkommunikaatio (IVP), SCOLE-kokeet, ruumiista irtautumiskokemukset (OBE), kuoleman rajakokemukset (NDE), empiirinen materialisaatio, transsi- ja valvemediumismi, poltergeist, xenoglossy, jälleensyntyminen, ristikkäisviestintä ja proxy-istunnot. Materialisaation yhteydessä käsitellään myös Albert Einsteinin suhteellisuusteoriaa E=mc2.

Oma kappaleensa on omistettu esittelemään aikansa arvostetuimpia tiedemiehiä, jotka suuntasivat tieteellisen mielenkiintonsa aiheen tutkimiseen ja lopulta päätyivät siihen tulokseen, että elämä todella jatkuu kuoleman jälkeen. 

Tohtori Zammit huomauttaa, ettei pitäisi torjua mitään todistetta vain sen takia, että tieto on ristiriidassa omien henkilökohtaisten käsitysten kanssa. Hän sanoo, että ihmiset ovat pääsääntöisesti kasvatuksensa ja elinympäristönsä tuotteita. Syntymästä saakka omaksumme tietoa perheeltämme, ystäviltämme, koulusta ja tiedotusvälineistä. Samalla olemme osa maapallon yleistä ilmapiiriä, kosketuksissa oman aikamme kulttuuriin, historiaan ja perinteihin.  

Omaksumamme uskomukset ovat syväänjuurtuneita, tunnepitoisia, ja samalla myös neurologisia. Tiedämme, että jos uusi informaatio ei vastaa muodostamiamme käsityksiä, yleensä torjumme tiedon. Miksi? Tämä on mielen keino suojautua ja varjella uskomuksiamme, henkilökohtaista käsitystämme maailmasta. Epäjohdonmukainen informaatio, tieto, joka on ristiriidassa aiemmin omaksumamme tiedon kanssa, aiheuttaa levottomuutta, pelkoa, ja yleisesti horjuttaa tunne-elämän tasapainoa. 

Miltä esimerkiksi tuntuisi, jos olisit amerikkalainen, vakaumuksellinen kristitty, ja saisit kuulla fundamentalisti-muslimilta, että olet täysin erehtynyt uskomuksissasi - että ainoastaan islaminusko on tie "pelastukseen"? 

Jos sen sijaan oletkin syntynyt Lähi-Idässä, olet todennäköisesti muslimi. Silloin ainakin joissakin yhteyksissä olet useasti resitoinut "Allah Akbah" (Jumala on suuri). Jos taas olet intialainen, maailmankuvasi on täysin erilainen useimpiin länsimaalaisiin verrattuna. Ja jos olet syntynyt Japanissa tai Kiinassa, sinulla on aivan varmasti tiettyjä käsityksiä, jotka olisivat erilaisia siinä tapauksessa, että olisitkin syntynyt jossain muualla.  

On ymmärrettävä, että tilanteissa, joissa "tieteellinen" tieto on ristiriidassa perinteisten tai "henkilökohtaisten uskomusten" kanssa, tieteellinen tieto lopulta aina voittaa henkilökohtaiset uskomukset. Toisin ei voisi olla. Miten kävikään, kun tiedemies Galileo väitti tieteellisten tutkimustensa perusteella, että aurinko ei kierräkään maata, vaan maa kiertää aurinkoa? Katolinen kirkko joutui useiden vuosien jälkeen lopulta myöntämään erehdyksensä ja hyväksymään, että tiede ylittää heidän uskonnolliset näkemyksensä. Tämä käyköön esimerkkinä myös tiedon jatkuvasta tarkentumisesta.  

Meidän täällä maan päällä on tärkeää ymmärtää tämä. On ehdottoman tärkeää saada tietää ja kokonaisuudessaan ymmärtää totuus, joka perustuu toistettavien testien kautta varmennettavissa olevaan tietoon.

"Tieteelliset" todisteet kuolemanjälkeisestä elämästä ovat kiistämättömiä, eikä niiden ole koskaan osoitettu olevan väärässä. Todistusainesto, joka löytyy kirjasta A LAWYER PRESENTS THE CASE FOR THE AFTERLIFE, on lähetetty asiantuntijoille ympäri maailman: teologeille, tiedemiehille, materialisteille ja vannoutuneille skeptikoille. Heitä on pyydetty raportoimaan löytämistään virheistä. Seitsemän vuoden aikana yksikään tiedemies, biologi, fyysikko, materialisti tai skeptinen empiristi ei ole onnistunut kumoamaan todisteita kuolemanjälkeisestä elämästä.   

Victorilla on rinnakkainen internet-sivu, joka käsittelee materialisteja ja skeptikkoja. Sivulta selviää, että Victorin sponsorit ovat valmiita tarjoamaan miljoona dollaria kenelle tahansa, jonka onnistuu osoittaa, että Victorin sivustolta löytyvä kuolemanjälkeinen todistusaineisto ei pidä paikkansa. Voit avata sivun osoitteesta www.victorzammit.com klikkaamalla linkkiä 'Lawyer on the Skeptics'.

Maanpäällinen aikamme on lyhyt. Kauneimpia asioita, joita rajan taakse siirtyneet ovat välittäneet kuolemanjälkeisissä viesteissään, on ilmoitus siitä, että rakkaus ei pääty fyysiseen kuolemaamme. Me kaikki tapaamme rakastettumme fyysisen kuolemamme jälkeen. 

Mikään ei ole tärkeämpää, kuin tietää mitä meille tapahtuu, kun siirrymme kuolemanjälkeiseen tilaan. Kysymys kuuluukin: entäpä jos pitää paikkansa, että elämä ei päätykään vaan jatkuu pitkiä aikoja eteenpäin, ehkäpä tuhansia vuosia? Eikö siinä tapauksessa olisikin järkevää tutkia asiaa vakavasti ja lukea mitä ammatikseen tutkivat ihmiset ovat saaneet selville? Etkö ajattelisikin, että tällä on tavattoman suuri merkitys?  

Lakimies Victor Zammit on vuosikausia tehnyt mullistavaa, kriittistä tutkimusta kuolemanjälkeisestä elämästä. Kirjassaan hän raportoi huolellisesti elintärkeitä tuloksiaan.  

Oletko valmis ottamaan sen riskin, ettet tiedä, mitä psyykkinen tiede kertoo kuolemastasi?

Lue todistusaineisto kokonaisuudessaan osoitteesta www.victorzammit.com.             
                      
Victor Zammit on asianajaja, joka on jäänyt eläkkeelle Australian hovi- ja korkeimmasta oikeudesta.

Translated by U. Hänninen
Helsinki, Finland